【戰況S1-1】賠率唔啱?派彩都要延遲!
2024年04月06日 11:15
東網電視
更多新聞短片
薛恩今日率先贏G3。(圖片:Getty Images)
今日轉播賽繼續都係雙料娛樂,上半場就係唐加士打一哩賽日,S1-1場次1600米三級賽香港賽馬會全球匯合彩池卡賓會錦標,今日返咗去當地客串嘅香港冠軍騎師潘頓策騎華禮納馬房嘅「多情唱遊」上陣,呢匹3歲馬臨場有13倍,但走勢唔差,入直路拉士中外疊衝刺跑第2名。由薛恩執韁嘅「頂級名廚」雖然近兩仗跑一級賽表現平平,但今次降呢跑G3兼除咗開縫眼罩上陣,結果順利取得頭馬,薛恩總算贏番潘頓一次。
至於女將賈傑美嘅坐騎「醇酒產地」對上4場有3場跑獲季軍,估唔到今次都唔例外都係跑第3名,而殿軍就係韋紀力嘅「狂火」。
另外,當呢場轉播賽跑完後,馬會嘅投注區網頁顯示咗「1.2024年4月6日之越洋轉播賽事S1第1場派彩將會延遲。不便之處,敬請見諒。」再睇番馬會電視直播時,「頂級名廚」跌至4.0倍成為大熱門,但馬會網頁卻顯示此駒有5.3倍,究竟邊個先啱?唔通呢個係派彩延遲嘅原因?
S1-1賽果:3-5-6-21
二重彩賽果:3-5(50倍)